मेरठ : प्रखर पत्रकार रहे स्‍व. वेद अग्रवाल स्‍मृति पत्रकारिता/साहित्‍य सम्‍मान इस वर्ष एनडीटीवी से जुड़ीं पत्रकार सिक्‍ता देव को दिया गया। 27 जुलाई 2013 को मेरठ के चैंबर ऑफ कॉमर्स में यह पुरस्‍कार उन्‍हें प्रख्‍यात साहित्‍यकार उदय प्रकाश, गीतकार लक्ष्‍मी शंकर शुक्‍ला एवं अप्रतिम कथाशिल्‍पी चित्रा मुदगल ने उत्‍तर प्रदेशीय महिला मंच के 30वें स्‍थापना समारोह कार्यक्रम के अवसर पर प्रदान किया। इस मौके पर देश के अलग-अलग राज्‍यों से आईं सात ऐसी विदुषी महिलाओं को भी हिंद प्र भा सम्‍मान दिया गया जिन्‍होने विपरीत परिस्थितियों में मुकाम हासिल करते हुए महिलाओं का संबल बनी हैं।